Í annaðkvøld, hósdagin 12. september kl. 17.00-19.00 skipar føroyingafelagið í Aalborg, nýggja Vegleiðingin í Aalborg og MFS fyri einum kunningartiltaki fyri limum, nýggjum lesandi og tilflytarum í Norðurjútlandi. Tiltakið verður í Álastovu á Forchhammersvej 5-7, 9000 Aalborg. Sí skrá niðanfyri: Leigusáttmálar–góð ráð Boligstøtte–hvat og hvussu? Skattur–skattur og full skattaskylda í Føroyum Herskylda–hvat er galdandi og hvat skal ein gera? Tryggingar–krøv og bíligar loysnir Sygesikring Danmark–fyrimunir A-kassar–hví er gott at verða í A-kassa? Dagpengar eftir loknan lesnað Fakfeløg–hvat gera teyog hví skal man verða limur? Barsil–eftir loknan lestna Frítíðarítriv–møguleikar í Álaborg Góð ráð til tann lesandi Annað–spurningar og uppskot til vegleiðingina í Aalborg Sjálvboðið arbeiði í føroyingafelagnum Hava tit ávísar spurningar áðrenn tiltakið ella evni, sum tit ynskja við á dagsskránna, eru tit vælkomin at seta tykkum í samband við nevndina, soleiðis evnið verður tikið upp. Aftaná kunningarátakið verður skipað fyri ÁlaQuiz, har Tummas Jóhan Sigvardsen er quizmaster. ÁlaQuiz er fyri limirnar í felagnum, og tað er sjálvsagt møguligt at tekna sær limaskap áðrenn HER ella gera hetta eftir kunningartiltakið. Limaskapur fyri seinnu helvt av 2019 kostar 75,-